Muzaharar kiran a saki Malam[H] da yin tir da yunkurin gwamnati na kisa a kaduna | Harkar Musulunci
Gida Labarai Muzaharar kiran a saki Malam da yin tir da yunkurin gwamnati na...
Muzaharar kiran a saki Malam[H] da yin tir da yunkurin gwamnati na kisa a kaduna
A yau Talata 14 ga watan Janairu 2020, dimbin al’ummar Musulmi sun fito kan titi a garin kaduna inda suke gabatar da muzahara ta lumana ta kira ga gwamnati data gaggauta sakin jagoran harkar Musulunci a Nigeria Sayyid Ibrahim Zakzaky da kuma yin tir da Allah waddai da ci gaban yunkurin zartar da hukuncin kisa ga Malam [H].
‘Yan uwa sun hau sahu cikin tsari suna tafiya a natse suna rera taken kira ga hukuma data gaggauta sakin Malam da mai dakin sa Malama Zeenah.
In ba’a manta a bayan nan gwamnan jihar kaduna Nasiru El-Rufa’i ya yi wasu bayanai da yake nuna cewa yunkurin sa na ganin an zartarwa da Malam [H] hukuncin kisa kuma ya zama wanda zai sanya hannu akan hukuncin.
Masana na ganin cewa shima wannan ci gaba ne da zaluntar Malam bayan wanda aka yi masa shekaru hudu da suka gabata da tsare shi cikin mummunan yanayi na rashin lafiya.
Baya labarinGajeren tarihin harbo jiragen saman fasinja a duniya daga shekaru 50…..
Gaba labarinAn kaiwa muzaharar kiran a saki Malam[H] ta yau Talata a Abuja…….